Mirid kawontênan ingkang kados makatên punika, tamtunipun ingkang sami paprangan inggih sampun mangrêtos dhatêng kawigatosanipun Sansi, inggih sintên ingkang kiyat angênggèni Sansi ingkang badhe unggul juritipun. Ing sêmu Jêpan pancèn ngangkah yêktos sagêdipun ngrêbat papan wau, nanging Tiongkok tansah anjagi, samôngsa wadya Jêpan ngambah ing ngriku lajêng dipun trambul, tuwin samôngsa barisipun Jêpan wau sagêd pêdhot, nama lajêng kêkurung.